Publication: Magyar Közlöny
Issue: MK-2002-56 (Year: 2002, Number: 56)
Era: 1990-2004
Section: a 17/2002. (V. 3.) OM rendelethez
Paragraph Index: 759

6. Az ismeretek ellenõrzési rendszere Az ellenõrzési rendszer az intézményi tantervben elõírt aláírások, gyakorlati jegyek megszerzésébõl, vizsgákból — beszámolók, kollokviumok, szigorlatok — , valamint szakmai gyakorlatok teljesítésébõl, szakdolgozat elkészítésébõl és a záróvizsga letételébõl tevõdik össze. 6.1. Kötelezõ szigorlati tárgyak: — zöldségtermesztéstan, — növényvédelem. 6.2. A szakdolgozat A szakdolgozat elkészítésével a hallgató tanúsítja, hogy tanulmányaira támaszkodva, a vonatkozó szakirodalom feldolgozásával önállóan képes a tanult ismeretek alkotó alkalmazására. A szakdolgozathoz rendelt kreditek száma: 12. 6.3. A záróvizsga 6.3.1. A záróvizsgára bocsátás feltételei: — a tantervben elõírt valamennyi tanulmányi és vizsgakötelezettség teljesítése, — a szakdolgozat benyújtása és a bíráló által történõ elfogadása. 6.3.2. A záróvizsga részei: — a szakdolgozat megvédése, — komplex szóbeli záróvizsga a zöldséghajtatás ismeretkörébõl. 6.3.3. A záróvizsga eredménye A szakdolgozatra és védésére adott egy érdemjegy és a komplex vizsgára adott érdemjegy számtani átlaga. Az oktatási miniszter 18/2002. (V. 3.) OM rendelete a mezõgazdasági környezetgazdálkodási szakirányú továbbképzési szak képesítési követelményeirõl

Source: https://magyarkozlony.hu/hivatalos-lapok/dba8ce9352297dfdcec41335f11f36258f3697f9/dokumentumok/892de364c4e8d1d3a8569aef31f874526210ef56/letoltes